|  |  |
| --- | --- |
| referat  Handicapråd | |
|  | |
| dATO: | 28. oktober 2019 |
| sTED: | rådhuset, mødelok. sundet |
| tIDSPUNKT: | Kl. 9.00 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  |  | | Bent Munch  (repræsentant fra DH) |  |  |  | | BIRTHE FRIIS  (repræsentant fra DH) |  |  |  | | Rose brusen  (repræsentant fra DH) |  |  |  | | bjarne Hansen  (repræsentant fra DH) |  |  |  | | saeed ghasemi  (TEKNIK & MILJØ) |  |  | ---- | | allan ruders  (socialområdet) |  |  | ---- | | torben Jørgensen  (Familie & Forebyggelse) |  |  | Susan Rasmussen | | MARTIN PEDERSEN  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

1. GODKENDELSE AF DAGSORDEN

Dagsorden godkendt.

1. GODKENDELSE AF REFERAT FRA MØDE D. 29.8.2019.

Referatet godkendt.

1. NØDUDGANGE I KOMMUNALE BYGNINGER v/leder af Ejendomscentret Søren Petersen (Kl. 9.15)

Søren gav en kort orientering om de opgaver, som Ejendomscentret er ansvarlige for, bl.a. vedligehold af kommunale bygninger.

Ved nybyggerier er adgangsveje altid et stort tema, som det også var ved f.eks. Sophieskolen, som Handicaprådet blev involveret i.

Rent lovgivningsmæssigt er der et nyt bygningsreglement, som træder i kraft 1.1.2020, og her er mange ”kan” ord erstattet med ”skal” ord, hvilket er en væsentlig forbedring. Adgangsveje er et fokusområde i kommunen, men det er en gråzone i bygningsreglementet.

Den største sikkerhedsperson er dem, der er ledere de pågældende steder, da det er dem, der kender brugerne af stedet og ved, hvilke behov der er.

Søren præciserede, at Ejendomscentret meget gerne vil gøres opmærksom, når der er udfordringer/problemer konkrete steder, så de kan taget fat i det med det samme. Ofte er det besked beløb, der skal til, for at lave det om og de er i løbende dialog med kommunens institutioner.

Bent opfordrede til, at Handicaprådet inddrages fra starten ved nybyggeri og planlægningen af dette.

Søren: Det er noget vi er meget opmærksomme på og meget gerne vil være med til. Vi så det jo, da Kenneth var med inde over ved etablering af skolekøkkenet på Sophieskolen.

Bjarne: Når arbejdstegningerne ved nybyggeri er klar, så lad Handicaprådet se dem.

Birthe: Ved bygning af ny Sundskole og etablering af indgangsparti, så vær obs. På, hvor specialklassen skal være, så de undgår at møde alt for mange børn når de møder ind.

Rose: Hvad med de gamle plejehjem, vi har nu. Elevatorerne er gamle og ofte i stykker.

Søren: Vi har efterhånden været hele vejen rundt, men vi vil da gerne høre, hvis der er problemer, men det skal gå via den pågældende leder.

1. ORIENTERING OM CENTER FOR HJERNESKADEREHABILITERING v/projektleder Morten Riis-Rasmussen (Kl. 9.45)

Byggeriet til Center for Hjerneskaderehabilitering er i udbud med frist d. 3.11. og det forventes at byggeriet går i gang i slutningen af november og står færdigt d. 1.12.2020.

Morten viste tegninger af byggeriet, som kommer til at ligge på hjørnet af Møllebakken og Fjordvej. Der bliver 7 boliger med hver deres lille terrasse.

Rose gjorde opmærksom på, at der kommer til at mangle handicap p-pladser.

Allan: Det er et generelt problem med mangel på p-pladser og det er noget direktionen er opmærksomme på.

Rose: Har I været opmærksomme på afskærmning i de boliger, der vender ud mod Fjordvej?

Morten: Det er ikke noget der er med i selve byggeprojektet, men han vil drøfte det med Helle.

Rose: Der er skåret mere og mere ind til benet med dette byggeri i forhold til, da projektet startede, så bliver det mindre og mindre hvilket er ærgerligt, da det ikke bliver det ”flagskib”, som håbet.

1. STATUS PÅ ETABLERING AF TORVET v/projektleder Charlotte Bonde Wiberg (Kl. 10.00)

Kenneth indledte med at fortælle, at han havde været på torvet, som er meget fin at færdes på med kørestol. Stenene er meget jævne og det giver ingen udfordringer, dog vurderer Kenneth, at vandrenderne kan blive en udfordring.

Charlotte: Der kommer en 4 meter bred trappe, så man kan komme ned til det nedsænkede niveau. Hele vejen rundt om det nedsænkede niveau er der lagt anderledes sten, som markerer nedsænkningen.

Bjarne: Ledelinjen er ikke særlig bred, så jeg kan være bekymret for, om den er bred nok.

Charlotte: Det er vi opmærksomme på de udfordringer der måske bliver og vil følge det nøje.

Der er officiel indvielse af torvet fredag d. 1.11. kl. 17, men der er arrangementer hele dagen.

1. ORIENTERING FRA FORMANDEN OG HANDICAPRÅDETS MEDLEMMER

Bent: Kommunen opfordres til, at tage Handicaprådet med på råd, når der skal bygges ny Sundskole, ved ombygning af Lindeskovskolen samt bygning af ny hal.

Bjarne: Børnehaven i Væggerløse er ombygget til rehabilitering, det undrer at Handicaprådet slet ikke har været taget med på råd – Tilgængelighedsudvalget bliver slet ikke brugt.

Nedkørsler i Væggerløse er nu lavet om, så også kørestolsbrugere har en mulighed for at komme over vejen.

Bente: Jeg har heller intet hørt om at børnehaven er lavet om til rehabilitering.

I forhold til køb af grunden til den nye Sundskole, er det hele nu faldet på plads og den forventes færdig på et tidspunkt i 2022.

Allan: Overordnet handler det om, at Handicaprådet skal indbydes, når der er etablering eller ændring af byggerier og nye projekter.

Bente: Har fået en henvendelse fra en borger om handicap p-pladsen ved Sophiskolen, som er erstattet af store blomsterkummer.

Det blev aftalt, at Bente sender mailen videre til både Kenneth og Saeed.

Rose: Efter Nymann har overtaget kørslen er forholdene til de hjerneskadede blevet væsentlig dårligere. Der er forsinkelser, aflysninger m.v., som ikke bliver meldt ud, hvilket har den konsekvens, at de er trætte inden de når frem og får dermed ikke det maksimale ud af deres træning.

1. DRØFTELSESPUNKTER

* Uddeling af Handicapprisen 2019 – der er ikke modtaget indstillinger til prisen, så I må meget gerne overveje evt. emner.

Det blev besluttet, hvem der skal have Handicapprisen 2019 og arrangementet bliver som tidligere år.

* 1. Handicaprådets arbejdsform.
* Synliggørelse af handicaprådet – orientering til pressen/Facebook

Intet.

1. EVENTUELT.

Handicaprådet inviteres til dialogmøde med Social, Sundhed og Omsorgsudvalget d. 18.11.

* 1. Punkter til næste møde

Fokusområde i 2020 skal være: Borgerens tryghed og værdighed.

Besøgssteder: Paletten i Vordingborg – Rehabilitering i Væggerløse